૧ર ડિસેમ્બર, ૨૦૧૫ના રોજ કાંદીવલીના દહાણુકર વાડીના નાળામાં કચરો વીણી રહેલી વ્યકિતએ નાળામાં નવાં નકોર બોક્સ જોયાં અને લાગ્યું કે કશુંક અજુગતું છે. તે અત્યંત ગભરાઈ ગઇ. જેમ તેમ કરીને તે સ્વસ્થ થઇ અને પોલીસને કંઈક અઘટિત થયું હોવાની જાણ કરી. પોલીસે આવીને જોયું તો એક પેક બોક્સમાંથી એક પગ બહાર આવેલો દેખાતો હતો. બાજુમાં જ બીજું પેક બોક્સ પણ પડ્યું હતું. પોલીસે બન્ને બોક્સ બહાર કાઢીને ખોલ્યાં તો બન્નેમાંથી એક એક લાશ નીકળી.